**הנחיות לכתיבת עבודת גמר למוסמך**

חיבור עבודת הגמר למוסמך מהווה בחינה לכושרו של התלמיד למחקר ולכתיבה מדעית, כחלק אינטגרלי של לימודי מוסמך. החיבור צריך להיכתב בשפה חד-משמעית תוך הצגת הבעיה, מהלך העבודה, התוצאות המתקבלות והמסקנות המדעיות.

* **שער** –צורת כתיבת הדף הראשון של העבודה:

**הפקולטה לרפואת שיניים  
 של האוניברסיטה העברית והדסה מיסודה של אחוות אלפה אומגה  
 החוג ללימודים הביו- רפואיים ברפואת שיניים  
 M.Sc. Thesis**

**נושא עבודת הגמר (בעברית ובאנגלית)**

במסגרת הלימודים לקבלת תואר מוסמך בחוג למדעים הביו-רפואיים

מוגש ע"י : (שם מלא ות.ז ).

מדריכים: ( תואר, שם מלא וחתימת המנחה)

תאריך הגשה:

* **מבוא:** יכלול את מטרת העבודה, את עיקר הידע הנמצא בספרות בקשר עם הבעיה הנדונה, בציון הלקוי והחסר).
* **מטרת העבודה וייחודיות העבודה**
* שיטות וחומרים יתוארו בפרוט רב מזה המקובל במאמרים המתפרסמים בכתבי העת במקצוע הנדון. יש לציין שינויים משיטות מקובלות או שיטות חדשות.
* תוצאות יוגשו בטבלאות או באופן גראפי או כתמונות. את הטבלאות והגרפים ילווה טקסט מתאים. פרק זה צריך לאפשר לקורא שאינו מצוי בתחום העבודה התמצאות בתיאור התוצאות הניסוייות, ואילו החוקר המצוי בתחום, יוכל לשאוב מידע מדויק שיאפשר לו ביצוע חזרות על הניסויים המתוארים יש לצרף בדיקה סטטיסטית בכל המקרים אשר בהם יכול להתעורר ספק מתוצאות.
* **דיון:** בדיון יסוכמו הממצאים לאור הידוע בספרות באותו נושא, ויוסבר ההבדל בתוצאות או במסקנות שבין החוקרים.
* **סיכום או תקציר** בן 250 מילים צריך להופיע בתחילת העבודה **בעברית ובאנגלית.**
* **מראי מקום (יחוסים):** מראי מקומות יסומנו בגוף העבודה במספרים שוטפים, בסוגריים. כל מובאה מן הספרות מחייבת קריאת המאמר על-ידי התלמיד. המובאה תכיל את שמות המחברים, שנת הפרסום, העיתון, כרך, עמודים וכותרת המאמר. חשוב שהפורמט של רשימת הייחוסים תהיה זהה. אפשר להיעזר בתוכנות לשמירה על פורמט אחיד.
* **נספח** בנספח אפשר לכלול שיטות פיתוח מתמטי וסטטיסטי במידה והן אינן נכללות בתיאור התוצאות. כאן יקובצו נתונים מפורטים, אשר אין זה מן ההכרח ומן הנוהג בספרות המקצועית להכילם בגוף העבודה. לנספח אפשר לצרף תדפיסי פרסומים של התלמיד, המשתייכים לנושא. תדפיסים אלה ישמשו כנספח בלבד, ולא ימירו חלקים בעבודה.

**חשוב:**

* **ניתן להגיש את התיזה בפורמט מאמר בשפה האנגלית, ובלבד שיכיל עמוד שער, מבוא, שיטות, תוצאות ודיון, כמקובל במאמר.**
* **היקף עבודת הגמר לא יעלה על 60 עמודים, פונט 12, רווח וחצי ועימוד MODERATE .** **יש לשלוח את העבודה כקובץ PDF למזכירות תלמידי מוסמך יחד עם טופס שופט לעבודת מוסמך**